Осим њих, на овом авиону је , постао број један ас у Северноафричкој кампањи остваривши 158 победа. На овом ловачком авиону су летели и бројни немачки савезници, попут Финца , који држи рекорд са 94 победа међу ненемачким асовима, а иза њега одмах следе пилоти из Италије, Румуније, Хрватске, Бугарске и Мађарске. Прво обарање Bf 109 у ваздушној борби догодило се 8. јула 1937. године изнад Мадрида за време грађанског рата у Шпанији. Тада су југословенски и совјетски пилоти добровољци, Божидар—Бошко Петровић и Јевгениј Птухин, из Шпанских републиканских ваздухопловних снага летећи на Поликарповима И-15 заједно оборили један Месершмит Bf 109 Франкових снага. Први и једини сукоб између две формације Bf 109 догодио се изнад Београда за време немачке и италијанске инвазије на Југославију априла 1941. године, јер су обе супростављене стране, Луфтвафе и ВВКЈ, имале у свом саставу овај авион.